Colin Greening er færdig med at spille for Aalborg Pirates i denne omgang. I morgen tidlig klokken 06.20 stiger han ombord på flyet hjem til Canada. Han mener, at strejken i NHL-ligaen synger på sidste vers og derfor vil han hjem før træningslejren går igang. - Jeg har været utrolig glad for min tid i Aalborg. Både fans, sponsorer og holdkammerater har taget godt imod mig, men som udviklingen er i USA, så ser det ud som om, vi snart kommer igang med turneringen. Derfor har jeg valgt at tage hjem nu, siger Colin Greening til TV2Nord. Frederikshavn White Hawks' stjernespiller Zack Smith fra Senators er allerede rejst hjem.
I morgen tidlig er det slut med stjernestøvet for Aalborg Pirates. Colin Greening har nemlig valgt at rejse hjem til Canada.